**2. számú melléklet**

**PÁLYÁZÓI NYILATKOZAT**

**az Eötvös Loránd Kutatási Hálózat Titkársága által meghirdetett
„ELKH Kutatói Mobilitás Program 2023” pályázathoz**

**KÓDSZÁM: ELKH-KMP-2023**

1. Alulírott *<név>* kijelentem, hogy az általam képviselt, az Eötvös Loránd Kutatási Hálózat Titkársága által irányított *<kutatóhely neve>* (a továbbiakban: Pályázó) nevében pályázatot nyújtottam be az Eötvös Loránd Kutatási Hálózat Titkárságához (a továbbiakban: Támogató) a címben nevesített pályázati felhívásra.
2. Kijelentem,hogy a pályázat szakmai programját megismertem, velem egyeztetve került összeállításra, valamint a pályázat az általam képviselt Pályázó és a Kutató számára hozzáadott értékkel bír és annak benyújtását támogatom.
3. Kijelentem, hogy a pályázat közvetlenül illeszkedik az általam képviselt Pályázónak az ELKH Titkárság Irányító Testülete által elfogadott, a pályázat benyújtásának évére vonatkozó kutatási stratégiai koncepciójához és az ahhoz kapcsolódó kutatási tervéhez, valamint a pályázatban megjelöltem azok vonatkozó pontjait.
4. Kijelentem, hogy a pályázati felhívást és a vonatkozó jogszabályokat megismertem.
5. Kijelentem, hogy a pályázati felhívásra benyújtott pályázatban foglalt adatok, információk és dokumentumok teljes körűek, valósak és hitelesek, az abban tett nyilatkozatok a valóságnak megfelelnek.
6. Kijelentem, hogy az általam képviselt Pályázó ellen megszüntetésre irányuló, jogszabályban meghatározott eljárás nincs folyamatban; továbbá nincs esedékessé vált és még meg nem fizetett adótartozása, valamint járulék-, illeték- vagy vámtartozása.
7. Kijelentem, hogy az általam képviselt Pályázó megfelel az az államháztartásról szóló 2011. évi CXCV. törvény (a továbbiakban: Áht.) 48/B. §-ában és
50. §-ában meghatározott követelményeknek.
8. Kijelentem, hogy az általam képviselt Pályázóval szemben egyéb, támogathatóságot kizáró, a vonatkozó jogszabályokban, pályázati felhívásban foglalt kizáró ok nem áll fenn.
9. Kijelentem, hogy amennyiben a támogatott tevékenység hatósági engedélyhez kötött, annak megvalósításához szükséges hatósági engedélyeket a támogatott tevékenység megvalósítására vonatkozó beszámolóval egyidejűleg megküldöm a Támogatónak.
10. Kijelentem, hogy az általam képviselt Pályázónak nem áll fenn harmadik személy irányában olyan kötelezettsége, amely a támogatás céljának megvalósulását meghiúsíthatja.
11. Kijelentem, hogy az általam képviselt Pályázó a pályázatban megjelölt és/vagy a pályázat során esetlegesen létrehozott szellemi alkotás vonatkozásában a rendezett munkaügyi kapcsolatok követelményeinek megfelel.
12. Kijelentem, hogy az általam képviselt Pályázó a támogatással fedezett költségek tekintetében általános forgalmiadó-visszaigénylési, -levonási jogosultsággal nem rendelkezik.
13. Kijelentem, hogy a pályázat és az annak keretében elvégzendő tevékenységek mind a vonatkozó jogszabályoknak, mind a tudományetikai elvárásoknak és környezetvédelmi előírásoknak megfelelnek.
14. Tudomásul veszem, hogy az információs önrendelkezési jogról és az információszabadságról szóló 2011. évi CXII. törvény, valamint az Áht. 56/D. §-a alapján a Pályázó neve, a pályázat címe és az elnyert támogatás összege közérdekből nyilvánosságra hozható információnak minősül, melyek kapcsán hozzájárulok ahhoz, hogy a Támogató nyilvánosságra hozza és felhasználja azokat a pályázati programhoz kapcsolódó kommunikációs tevékenységéhez.
15. Kijelentem, hogy a pályázati felhívásban előírt tájékoztatási, nyilatkozattételi, adatszolgáltatási, ellenőrzéstűrési és egyéb kötelezettségnek eleget teszek.
16. Kijelentem, hogy az adatkezelésre vonatkozóan az ELKH Titkárság Adatkezelési és adatvédelmi tájékoztatójában foglaltakat[[1]](#footnote-2) megismertem.
17. Tudomásul veszem, hogy a pályázat benyújtását követően a Támogató megkezdheti a projekt ellenőrzését.
18. A pályázatban megjelölt és/vagy a pályázat során esetlegesen létrehozott szellemi alkotás vonatkozásában kijelentem, hogy a pályázat benyújtásával a felhívásban a szellemi alkotáshoz fűződő jogokkal kapcsolatban foglaltakat megismertem, és azt az általam képviselt Pályázó magára nézve kötelezőnek ismeri el.
19. Kijelentem, hogy a pályázattal érintett szellemi alkotásokra vonatkozóan nincsen olyan harmadik személy, akinek azokhoz alkotóként vagy egyéb módon jogosultsága fűződne, vagy az általam képviselt Pályázó az ilyen harmadik személy részéről megfelelő engedélyekkel és hozzájárulásokkal rendelkezik az érintett szellemi alkotás pályázattal összefüggő felhasználása tekintetében.
20. Kijelentem továbbá, hogy a szellemi alkotást érintő, annak hasznosítását korlátozó egyéb megállapodásról sincsen tudomásom.

Jelen 20 pontból álló Nyilatkozatot elolvastam, megértettem, és – mint akaratommal mindenben megegyezőt – az általam képviselt Pályázó nevében jóváhagyólag írom alá.

Budapest, 2023. ….......................

|  |
| --- |
| …………………………………………… |
| Pályázó cégszerű aláírása |

1. <https://elkh.org/adatkezelesi-es-adatvedelmi-tajekoztato/> [↑](#footnote-ref-2)